Apóstrofe

A apóstrofe é unha figura estilística consistente nunha invocación ou chamada a un ser ausente ou presente, real ou imaxinario, mesmo personificado.

Exemplos

 En "A gaita gallega" (Cantares Gallegos, de Rosalía de Castro)

Pobre Galicia, non debes
chamarte nunca española
que España de ti se olvida

Obsérvese que tamén hai figura etimolóxica e quizais pleonasmo (española / España).

 En "Unha vez tiven un cravo" (Follas Novas, de Rosalía de Castro)

"Señor, que todo o podedes
-pedinlle unha vez a Dios-
daime valor para arrincar dun golpe
cravo de tal condición"

Categoría:Retórica e figuras da lingua